== Kvinderetsforkæmper ==
Sammen med 22 andre kvindelige kunstnere, heriblandt Mundt, Luplau, Krebs og [[Anne Marie Carl Nielsen]], underskrev hun i [[1888]] et andragende til [[Rigsdagen]], hvori de ønskede at få adgang for kvinder på Kunstakademiet. Det medførte allerede samme år oprettelsen af Kunstakademiets Kunstskole for Kvinder. Ravn-Hansen var også blandt de kvindelige kunstnere, der henvendte sig til [[Akademiraadet]] og fik gennemført, at [[Viggo Johansen]] blev ansat som lærer i malerkunst, [[August Saabye]] som lærer i billedhuggerkunst, mens Krebs blev skolens inspektrice. Selvom hun således støttede kvindesagen, forblev hun efter eget ønske en figur i baggrunden af begivenhederne, og hun søgte ikke at få tillidsposter i kvindebevægelsen.
Kunst Historie Biblioteks-_og_informationsvidenskab Maleri Materiel_kultur